ഖേവ്ര ഉപ്പുഖനി

പാകിസ്താനിലെ പഞ്ചാബ് പ്രവിശ്യയിലെ ഝലം ജില്ലയിൽ ഖേവ്ര എന്ന പ്രദേശത്ത് സ്ഥിതി ചെയ്യുന്ന ഒരു ഉപ്പുഖനിയാണ് ഖേവ്ര ഉപ്പുഖനി അഥവാ മേയോ ഉപ്പുഖനി. പാകിസ്താനിലെ ഏറ്റവും വലിയതും പഴക്കം ചെന്നതും, ലോകത്തിൽ വെച്ച് വലിപ്പത്തിൽ രണ്ടാമത്തെയും ആയ ഉപ്പുഖനിയാണിത്. വർഷംതോറും 250,000-ത്തോളം സന്ദർശകർ എത്തുന്ന ഒരു വിനോദസഞ്ചാരകേന്ദ്രം കൂടിയാണിത്. ബി. സി. 320-ൽ അലക്സണ്ടാറുടെ സൈന്യം ഖനിപ്രദേശത്തെ ധാതുസാന്നിധ്യം കണ്ടെത്തുകയും ഉപ്പു വാണിജ്യം മുഗൾ കാലഘട്ടത്തിൽ പ്രചാരത്തിലാവുകയും ചെയ്തുവെന്ന് ചരിത്രം രേഖപ്പെടുത്തുന്നു. തറനിരപ്പിലുള്ള പ്രധാന തുരങ്കം നിർമ്മിച്ചത് 1872-ൽ, ബ്രിട്ടീഷ് ഭരണക്കാലത്തെ ഖനന എൻജിനീയറായിരുന്ന ഡോ.എച്ച്. വാർത് ആണ്. സ്വാതന്ത്രത്തിനുശേഷം, പാകിസ്താൻ മിനറൽ കോപ്പറേഷൻ ഖനി ഏറ്റെടുക്കുകയും പ്രതിവർഷം 350,000 ടൺ (99% ശുദ്ധതയുള്ള ഹാലൈറ്റ്)-നേക്കാൾ കൂടുതൽ ഉല്പാദത്തോടെ, രാജ്യത്തെ പ്രധാന ഉപ്പു സ്ത്രോതസായി നിലനിൽക്കുന്നു. ഖനിയിലെ ഉപ്പിന്റെ കരുതൽ 82 മില്ല്യൺ ടൺ - 600 മില്ല്യൺ ടൺ ആണെന്നാണ് കരുതപ്പെടുന്നത്.

 അവലംബം 

വർഗ്ഗം:ഉപ്പുഖനികൾ